मेगा इंटिग्रेटेड कॉरिडोर ब्लॉक कल लोकल, पैसेंजर की टाइमिंग प्रभावित
रायपुर मंडल के तहत उरकुरा-दाधापारा के बीच अप, मिडिल व डाउन लाईन में ट्रैक के रखरखाव व मेंटेनेंस वर्क के लिए मेगा इंटिग्रेटेड कॉरिडोर ब्लाक किया जाएगा। इसमें रविवार को डाउन लाइन में ब्लाक किया जाएगा। इससे लोकल व पैसेंजरों के साथ ही एक्सप्रेस ट्रेनों के ट्रेनों की टाइमिंग प्रभावित होगी। इससे दैनिक यात्रियों के अलावा लंबी दूरी के यात्रियों को ट्रेन से सफर करने में काफी दिक्कत होगी।
रेलवे अधिकारियों ने बताया कि रेल लाइन के विस्तार के लिए मार्च और अप्रैल में हर रविवार को ब्लॉक किया जाएगा। इसमें 5 मार्च और 16 अप्रैल को डाउन लाइन में ब्लॉक किया जाएगा। मिडिल लाइन के लिए 12 मार्च और 2, 23 अप्रैल को ब्लॉक किया जाएगा। इसी प्रकार अप लाईन में 19 मार्च, 9 व 30 अप्रैल को गाड़ियाें का परिचालन प्रभावित रहेगा। लगातार हो रहे मेगा ब्लॉक से लगभग तीन महीने से लोकल ओर एक्सप्रेस ट्रेनों की टाइमिंग पटरी से उतर गई है।
इस प्रकार रहेंगी ट्रेनों की टाइमिंग प्रभावित: ट्रेन नंबर 58118 गोंदिया-झारसुगड़ा पैसेंजर को रायपुर स्टेशन में रद्द किया जाएगा। इस गाड़ी को स्टेशन से 58117 झारसुगड़ा-गोंदिया पैसेंजर बनकर गोंदिया के लिए रवाना किया जाएगा। इसी प्रकार 58117 झारसुगड़ा-गोंदिया पैसेंजर को बिलासपुर स्टेशन में समाप्त कर इस गाड़ी को 58118 गोंदिया-झारसुगड़ा पैसेंजर बनाकर झारसुगड़ा के लिए रवाना होगी। अप, मिडिल व डाउन लाइन ब्लाक के दिन ट्रेन नंबर 18238 छत्तीसगढ़ एक्सप्रेस को रायपुर- बिलासपुर के बीच पैसेंजर के रुप में चलाया जाएगा। गौरतलब है कि रखरखाव व मेंेेेेेेेेेेेेेेेंटेनेंस वर्क के लिए किए जा रहे मेगा इंटिग्रेटेड कॉरिडोर ब्लाक से ट्रेनों का समय प्रभावित होगा।
hin_Deva hin_Deva hin_Deva hin_Deva